[image: image3.jpg]



  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  20ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 122/2026
Στη Λευκάδα σήμερα στις 27 του μηνός Ιουλίου, του έτους 2026, ημέρα Δευτέρα και ώρα 15:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 20306/23.7.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τα θέματα συζητήθηκαν με την εξής σειρά: θέμα  2, 16, της Η.Δ.

Η Δ.Σ. Κάτσενου Θεοδώρα αποχώρησε κατά την διάρκεια της συζήτησης του 2ου θέματος της Η.Δ.

Οι Δ.Σ. Καραγιάννης Αθανάσιος, Βεργίνης Σπυρίδων, Κονιδάρης Κων/νος και Αργυρός Νικόλαος αποχώρησαν πριν  την συζήτηση του 16ου θέματος της Η.Δ.

Η Δ.Σ. Κάτσενου Θεοδώρα επανήλθε στην συνεδρίαση πριν την συζήτηση του 16ου θέματος της Η.Δ..

ΘΕΜΑ 16ο : Απόφαση Δ.Σ.  για  μνημόνιο συνεργασίας μεταξύ του Δήμου Λευκάδας και της Περιβαλλοντικής Οργάνωσης «ΓΑΛΑΖΙΟ ΒΕΝΘΟΣ ΑΜΚΕ». 
                                                                                     Εισηγητές: Δρ.Ξενοφών Ν. Βεργίνης, Δήμαρχος
                                                                                             Μαργέλη Μαρία, Αντιδήμαρχος

                                                                       Πούλου Δήμητρα ειδική συνεργάτιδα (Περιβαλλοντολόγος)
Ο Πρόεδρος του Δημ. Συμβουλίου, κ. Ευστάθιος Σκλαβενίτης,  έδωσε τον λόγο στην κα. Μαργέλη η οποία εισηγήθηκε αρχικά το θέμα και ακολούθως έδωσε τον λόγο στην κα.Πούλου Δήμητρα, η οποία ανέπτυξε το θέμα ως κάτωθι:
Η συγκεκριμένη συνεργασία αφορά την ένταξη ενός οργανωμένου προγράμματος θαλάσσιας περιβαλλοντικής εκπαίδευσης στο Summer Camp του Δήμου στη Βασιλική. Το επιστημονικό και εκπαιδευτικό ενδιαφέρον του προγράμματος βρίσκεται στο γεγονός ότι συνδέει τα παιδιά με το ιδιαίτερο φυσικό περιβάλλον της Λευκάδας και του Ιονίου μέσα από βιωματικές δραστηριότητες.

Τα παιδιά δεν θα περιοριστούν σε μια θεωρητική ενημέρωση. Θα γνωρίσουν τα παράκτια οικοσυστήματα, στα προστατευόμενα είδη, τα λιβάδια Ποσειδωνίας και χαρακτηριστικά είδη του Ιονίου, θα ενημερωθούν για τις πιέσεις που δέχεται το θαλάσσιο περιβάλλον και θα συμμετάσχουν σε δραστηριότητες παρατήρησης και προστασίας. 

Η σημασία του έγκειται στην καλλιέργεια του θαλάσσιου γραμματισμού, δηλαδή όχι μόνο στην απόκτηση γνώσεων, αλλά και στην ανάπτυξη υπεύθυνων στάσεων και συμπεριφορών απέναντι στη θάλασσα. Μέσα από βιωματικές δραστηριότητες, παρατήρηση, παιχνίδια και δράσεις πεδίου, τα παιδιά θα γνωρίσουν καλύτερα το φυσικό περιβάλλον του τόπου τους και τις βασικές απειλές που αυτό αντιμετωπίζει.

Από την πλευρά μας θεωρούμε απαραίτητο η συνεργασία να υλοποιηθεί με απολύτως σαφείς όρους, επειδή αφορά ανήλικους και περιλαμβάνει δραστηριότητες στη θάλασσα. Για τον λόγο αυτό προτείνονται συγκεκριμένες προϋποθέσεις σχετικά με τη γονική συγκατάθεση, την παρουσία ναυαγοσώστη, την επάρκεια των εκπαιδευτών, την ασφαλιστική κάλυψη, την προστασία προσωπικών δεδομένων και τον διακριτό χειρισμό οποιασδήποτε επιστημονικής έρευνας.

Με τις προϋποθέσεις αυτές, το πρόγραμμα μπορεί να προσφέρει ουσιαστική προστιθέμενη αξία στη θερινή απασχόληση των παιδιών και να συμβάλει στην ανάπτυξη περιβαλλοντικής υπευθυνότητας και ουσιαστικής σύνδεσης με τη θάλασσα και τον τόπο μας.

Τέλος, είναι σημαντικό μετά την ολοκλήρωση του προγράμματος να υποβληθεί στον Δήμο έκθεση αξιολόγησης, ώστε να αποτυπωθούν η συμμετοχή, η επίτευξη των εκπαιδευτικών στόχων και οι δυνατότητες συνέχισης ή βελτίωσής του. Με την τήρηση των παραπάνω προϋποθέσεων, θεωρώ ότι πρόκειται για μια θετική πρωτοβουλία για τα παιδιά και για την ενίσχυση της σχέσης τους με τη θάλασσα και το φυσικό περιβάλλον της Λευκάδας.

                               Ακολούθησε διαλογική συζήτηση και εν συνεχεία έγινε ψηφοφορία.
Υπέρ της εισήγησης ψήφισαν (11) ένδεκα Δ.Σ. , κατά (3) τρεις, οι (Σολδάτος Γεώργιος, Βερροιώτης Ευάγγελος και Βεροιώτης Αλέξανδρος), ενώ παρών ψήφισαν (8) οκτώ ήτοι οι (Καλός Χαράλαμπος, Λύγδας Σπυρίδων, Τσιρογιάννης Γεώργιος, Πεντεσπίτης Νικόλαος, Γαζής Γεώργιος, Δρακονταειδής Κων/νος, Σέρβος Κων/νος και Θερμός Ευάγγελος).
Το Δ.Σ. αφού έλαβε υπόψη του την ανωτέρω εισήγηση

                                                               ΚΑΤΑ ΠΛΕΙΟΨΗΦΙΑ ΑΠΟΦΑΣΙΖΕΙ

Εγκρίνει το μνημόνιο συνεργασίας μεταξύ του Δήμου Λευκάδας και της Περιβαλλοντικής Οργάνωσης «ΓΑΛΑΖΙΟ ΒΕΝΘΟΣ ΑΜΚΕ». 
                                                 Η απόφαση αυτή πήρε αρ. 122/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

